钦定古今图书集成/明伦汇编/官常典/第646卷 > 王涣 任峻 > 陈寔
## 钦定古今图书集成/明伦汇编/官常典/第646卷 > 王涣 任峻 > 陈寔

按《后汉书》本传：“寔字仲弓，颍川许人也。除太丘长。修
德清静，百姓以安。邻县人户归附者，寔辄训导譬解
发遣，各令还本司。官行部吏虑有讼者，白欲禁之。寔
曰：‘讼以求直，禁之理将何申？其勿有所拘’。司官闻而
叹息曰：‘陈君所言若是，岂有怨于人乎’？”亦竟无讼者。
以沛相赋敛违法，乃解印绶去。吏人追思之。